बेरा फारसेथिं राज्योनि गाहाइ बेरेखा राजखान्थि गोहो कंग्रेस दोलोआ गंसेबो उरां दिङा गंब्रै बिधान सभा बियाबाव जानो गोनां बिसायख'थियाव बाहायफिना होन्ना दोलोनि सुलुंङाव फोरमाय जादों। आसाम प्रदेश कंग्रेस कमिटि (Assam Prodesh Congress Committee ) नि आफादगिरि रिपुन बरा आरो दोलोनि गुबुन गुबुन सिगां सारिनि दैदेनगिरि मोना गंब्रै बिधान सभा बियाबाव मथर गारि जोंनो गावनि दोलोनिफ्राय गसंथेनाय बिजाथिनि मददाव फोसावदिंनाय (Campaigning)  खालामगोन होन्ना मिथिनो मोनदों। गुबुन फारसेथिं ए आइ उ डि एफ नि आफादगिरि आरो धुबुरिनि सांसद बदरुद्दीन आजमल दैदेननाय राजखान्थि गोहोआ बरपेटा जिल्लानि जनिया बियाबाव ल' गावनि हान्जानि बिजाथिखौ गसंथेदों।